Οδηγία 2003/114/ΕΚ του Ευρωπαϊκού Κοινοβουλίου και του Συμβουλίου

της 22ας Δεκεμβρίου 2003

όσον αφορά την τροποποίηση της οδηγίας 95/2/ΕΚ για τα πρόσθετα τροφίμων πλην των χρωστικών και των γλυκαντικών

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής,

τη γνώμη της Ευρωπαϊκής Οικονομικής και Κοινωνικής Επιτροπής(1),

Αποφασίζοντας σύμφωνα με τη διαδικασία του άρθρου 251 της συνθήκης(2),

Εκτιμώντας τα ακόλουθα:

(1) Τα πρόσθετα τροφίμων μπορούν να εγκρίνονται για χρήση στα τρόφιμα μόνον εάν είναι σύμφωνα με το παράρτημα ΙΙ της οδηγίας 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που επιτρέπεται να χρησιμοποιούνται στα τρόφιμα τα οποία προορίζονται για ανθρώπινη διατροφή(3).

(2) Η οδηγία 95/2/EK του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων πλην των χρωστικών και των γλυκαντικών(4) περιλαμβάνει κατάλογο των προσθέτων τροφίμων τα οποία μπορούν να χρησιμοποιούνται στην Κοινότητα καθώς και τους όρους χρήσης τους.

(3) Από τη θέσπιση της οδηγίας 95/2/ΕΚ μέχρι σήμερα έχουν σημειωθεί τεχνικές εξελίξεις στον τομέα των προσθέτων τροφίμων. Η εν λόγω οδηγία θα πρέπει να προσαρμοσθεί προκειμένου να ληφθούν υπόψη οι εξελίξεις αυτές.

(4) Η οδηγία 88/388/EOK του Συμβουλίου, της 22ας Ιουνίου 1988, για την προσέγγιση των νομοθεσιών των κρατών μελών στον τομέα των αρτυμάτων που προορίζονται να χρησιμοποιηθούν στα τρόφιμα και των βασικών υλών από τα οποία παρασκευάζονται(5) προβλέπει τη θέσπιση καταλόγου προσθέτων αναγκαίων για την αποθήκευση και τη χρησιμοποίηση των αρωματικών υλών καθώς και τη θέσπιση τυχόν ειδικών όρων για τη χρήση αυτών των προσθέτων οι οποίοι ενδεχομένως απαιτούνται για την προστασία της δημόσιας υγείας και την εξασφάλιση θεμιτών συναλλαγών.

(5) Είναι σκόπιμο να ενσωματωθούν στην οδηγία 95/2/EK τα μέτρα σχετικά με τα πρόσθετα που είναι αναγκαία για την αποθήκευση και τη χρησιμοποίηση των αρωματικών υλών για λόγους διαφάνειας και συνοχής της κοινοτικής νομοθεσίας και για να διευκολυνθεί η συμμόρφωση των παραγωγών τροφίμων, ιδίως των μικρών και μεσαίων επιχειρήσεων, προς την κοινοτική νομοθεσία περί προσθέτων τροφίμων. Επιπλέον, σύμφωνα με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της ευρωπαϊκής αρχής για την ασφάλεια των τροφίμων και τον καθορισμό διαδικασιών σε θέματα ασφαλείας των τροφίμων(6), οι αρωματικές ύλες εμπίπτουν στον ορισμό των "τροφίμων".

(6) Ενώ θα πρέπει να επιτραπεί η χρήση προσθέτων τα οποία είναι αναγκαία για την ασφάλεια και την ποιότητα των αρωματικών υλών καθώς και για τη διευκόλυνση της αποθήκευσης και χρήσης τους, οι ποσότητες προσθέτων που περιλαμβάνονται στις αρωματικές ύλες θα πρέπει να είναι οι ελάχιστες αναγκαίες για την επίτευξη του επιδιωκόμενου σκοπού. Επιπλέον, θα πρέπει να διασφαλίζονται στους καταναλωτές ορθές, επαρκείς και μη παραπλανητικές πληροφορίες ως προς τη χρήση των προσθέτων.

(7) Η παρουσία προσθέτου σε τρόφιμο, εξαιτίας της χρήσης αρωματικής ύλης, είναι γενικά μικρή και το πρόσθετο δεν έχει τεχνολογικό σκοπό στο τρόφιμο. Ωστόσο, εάν, υπό ορισμένες συνθήκες, το πρόσθετο έχει πράγματι τεχνολογικό σκοπό στο σύνθετο τρόφιμο, θα πρέπει να θεωρείται ως πρόσθετο του σύνθετου τροφίμου και όχι ως πρόσθετο της αρωματικής ύλης, και θα πρέπει να εφαρμόζονται οι σχετικές διατάξεις που αφορούν το πρόσθετο στο εν λόγω τρόφιμο, συμπεριλαμβανομένων των κανόνων επισήμανσης που θεσπίζει η οδηγία 2000/13/EK του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση τροφίμων(7).

(8) Σύμφωνα με την οδηγία 88/388/ΕΟΚ, οι παραγωγοί τροφίμων θα πρέπει να ενημερώνονται για τις συγκεντρώσεις όλων των προσθέτων στις αρωματικές ύλες ώστε να είναι σε θέση να συμμορφώνονται με την κοινοτική νομοθεσία. Η οδηγία 88/388/EOK επιβάλλει επίσης ποσοτική επισήμανση κάθε συστατικού για το οποίο προβλέπεται ποσοτικός περιορισμός στο τρόφιμο. Ο ποσοτικός περιορισμός εκφράζεται είτε αριθμητικά είτε με βάση την αρχή "όσο αρκεί".

(9) Σύμφωνα με την αρχή της αναλογικότητας, είναι αναγκαίο και σκόπιμο, για την επίτευξη του βασικού στόχου της διασφάλισης της ενιαίας αγοράς και υψηλού επιπέδου προστασίας του καταναλωτή, να εκδοθούν κανόνες για τη χρήση των προσθέτων στις αρωματικές ύλες. Η παρούσα οδηγία δεν υπερβαίνει τα αναγκαία όρια για την επίτευξη των επιδιωκόμενων στόχων σύμφωνα με το άρθρο 5 τρίτο εδάφιο της συνθήκης.

(10) Σύμφωνα με αίτημα κράτους μέλους και με τη γνώμη της επιστημονικής επιτροπής τροφίμων η οποία συνεστήθη με την απόφαση 97/579/EK της Επιτροπής, της 23ης Ιουλίου 1997, για τη σύσταση επιστημονικών επιτροπών στον τομέα της υγείας των καταναλωτών και της ασφάλειας των τροφίμων(8), το υδρογονωμένο πολυ-1-δεκένιο, το οποίο επετράπη σε εθνικό επίπεδο με την οδηγία 89/107/EOK, θα πρέπει να εγκριθεί σε κοινοτικό επίπεδο.

(11) Στην οδηγία 95/2/EK, το διφαινύλιο (Ε 230), η ορθοφαινυλοφαινόλη (Ε 231) και το ορθοφαινυλοφαινολικό νάτριο (Ε 232) κατατάσσονται ως συντηρητικά μέσα και πάνω στα εσπεριδοειδή. Ωστόσο, εμπίπτουν στον ορισμό των φυτοπροστατευτικών προϊόντων της οδηγίας 91/414/EOK του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(9). Επομένως, θα πρέπει να παύσουν να εμπίπτουν στο πεδίο εφαρμογής της οδηγίας 95/2/EK. Τα κράτη μέλη και η Επιτροπή θα πρέπει να λαμβάνουν κάθε δυνατό μέτρο ώστε να εξασφαλίζουν ότι δεν υφίσταται νομικό κενό όσον αφορά τις ουσίες αυτές. Οι άδειες για να τεθούν οι ουσίες αυτές στην αγορά, ως φυτουγειονομικά προϊόντα, θα πρέπει να χορηγούνται το ταχύτερο δυνατόν.

(12) Στις 4 Απριλίου 2003, η επιστημονική επιτροπή τροφίμων δήλωσε ότι η προσωρινή αποδεκτή ημερήσια δόση για τους αλκυλεστέρες p-υδροξυ-βενζοϊκού οξέος Ε 214 έως Ε 219 και για τα άλατα νατρίου αυτών θα πρέπει να αποσυρθεί εάν δεν υποβληθούν περαιτέρω στοιχεία όσον αφορά τη δόση και την τοξικότητα.

(13) Συνεπώς, η οδηγία 95/2/ΕΚ θα πρέπει να τροποποιηθεί αναλόγως.

(14) Η οδηγία 67/427/EOK του Συμβουλίου, της 27ης Ιουνίου 1967, περί της χρήσεως ορισμένων συντηρητικών για την επεξεργασία της επιφανείας των εσπεριδοειδών, καθώς και περί των μέτρων ελέγχου για την ανίχνευση και τον προσδιορισμό των συντηρητικών μέσα και πάνω στα εσπεριδοειδή(10) θεσπίζει μέτρα ελέγχου των συντηρητικών μέσα και πάνω στα εσπεριδοειδή. Δεδομένου ότι τα εν λόγω συντηρητικά δεν επιτρέπεται πλέον να χρησιμοποιούνται στα εσπεριδοειδή από την οδηγία 95/2/EK, η οδηγία 67/427/ΕΟΚ είναι ανάγκη να καταργηθεί.

(15) Ζητήθηκε η γνώμη της επιστημονικής επιτροπής τροφίμων ως προς τη θέσπιση διατάξεων δυνάμενων να έχουν συνέπειες για τη δημόσια υγεία, σύμφωνα με το άρθρο 6 της οδηγίας 89/107/EOK,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 95/2/EK τροποποιείται ως εξής:

1. Στο άρθρο 1 παράγραφος 3, το στοιχείο κβ) αντικαθίσταται από το ακόλουθο κείμενο:

"κβ) 'σταθεροποιητές', οι ουσίες που επιτρέπουν τη διατήρηση της φυσικοχημικής κατάστασης ενός τροφίμου. Οι σταθεροποιητές περιλαμβάνουν ουσίες οι οποίες επιτρέπουν τη διατήρηση της ομοιογενούς διασποράς δύο ή περισσότερων μη μειγνυόμενων ουσιών σε ένα τρόφιμο, ουσίες οι οποίες σταθεροποιούν, διατηρούν ή εντείνουν το υπάρχον χρώμα ενός τροφίμου και ουσίες οι οποίες αυξάνουν τη συνδετική ικανότητα του τροφίμου, συμπεριλαμβανομένου του σχηματισμού διασταυρούμενων δεσμών μεταξύ πρωτεϊνών που επιτρέπουν τη συνδετικότητα τεμαχίων τροφίμου κατά την ανασύσταση τροφίμου."

2. Το άρθρο 3 τροποποιείται ως εξής:

α) η παράγραφος 1 αντικαθίσταται από το ακόλουθο κείμενο:

"1. Η παρουσία προσθέτου τροφίμου επιτρέπεται:

α) σε σύνθετο τρόφιμο, εκτός των αναφερομένων στο άρθρο 2 παράγραφος 3, εφόσον το πρόσθετο τροφίμου επιτρέπεται σε ένα από τα συστατικά του σύνθετου τροφίμου·

β) σε τρόφιμο στο οποίο έχει προστεθεί αρωματική ύλη, εφόσον το πρόσθετο τροφίμου επιτρέπεται στην αρωματική ύλη σύμφωνα με την παρούσα οδηγία και έχει εισαχθεί στο τρόφιμο μέσω της αρωματικής ύλης, υπό τον όρο ότι το πρόσθετο τροφίμου δεν έχει τεχνολογικό σκοπό στο τελικό τρόφιμο, ή

γ) εάν το τρόφιμο προορίζεται να χρησιμοποιηθεί αποκλειστικά στην παρασκευή συνθέτου τροφίμου και εφόσον το σύνθετο τρόφιμο ανταποκρίνεται στις διατάξεις της παρούσας οδηγίας."·

β) προστίθεται η ακόλουθη παράγραφος:

"3. Όσον αφορά τα πρόσθετα στις αρωματικές ύλες, το επίπεδο των προσθέτων περιορίζεται στο ελάχιστο απαιτούμενο για να κατοχυρώνεται η ασφάλεια και η ποιότητα των αρωματικών υλών και να διευκολύνεται η αποθήκευσή τους. Περαιτέρω, η παρουσία προσθέτων στις αρωματικές ύλες δεν πρέπει να παραπλανά τον καταναλωτή ούτε να συνιστά κίνδυνο για την υγεία του. Εάν η παρουσία προσθέτου σε τρόφιμο, συνεπεία της χρησιμοποίησης αρωματικής ύλης, έχει τεχνολογικό σκοπό στο τρόφιμο, θεωρείται ως πρόσθετο του τροφίμου και όχι ως πρόσθετο της αρωματικής ύλης."

3. Τα παραρτήματα τροποποιούνται σύμφωνα με το παράρτημα της παρούσας οδηγίας.

Άρθρο 2

1. Πριν από την 1η Ιουλίου 2004, η Επιτροπή και η ευρωπαϊκή αρχή για την ασφάλεια των τροφίμων επανεξετάζουν τους όρους για τη χρήση των προσθέτων Ε 214 έως Ε 219.

2. Πριν από τις 27 Ιανουαρίου 2006, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση για την πρόοδο της επανεκτίμησης των προσθέτων. Αυτή η επανεκτίμηση επικεντρώνεται ιδίως στα πρόσθετα Ε 432 έως Ε 436 (πολυσορβικά άλατα), καθώς και Ε 251 και Ε 252 (νιτρικά άλατα) και Ε 249 και Ε 250 (νιτρώδη άλατα).

Άρθρο 3

Η οδηγία 67/427/ΕΟΚ καταργείται.

Άρθρο 4

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία προκειμένου να:

- επιτρέψουν το εμπόριο και τη χρήση των προϊόντων τα οποία είναι σύμφωνα με την παρούσα οδηγία το αργότερο στις 27 Ιουλίου 2005,

- να απαγορεύσουν το εμπόριο και τη χρήση των προϊόντων τα οποία δεν είναι σύμφωνα με την παρούσα οδηγία το αργότερο στις 27 Ιανουαρίου 2006. Ωστόσο, επιτρέπεται, μέχρις εξαντλήσεως των αποθεμάτων, η εμπορία προϊόντων τα οποία είχαν εισαχθεί στην αγορά ή επισημανθεί πριν από την ημερομηνία αυτή και δεν είναι σύμφωνα με την παρούσα οδηγία.

Τα κράτη μέλη ενημερώνουν αμέσως την Επιτροπή σχετικά.

2. Οι εν λόγω διατάξεις, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Τα κράτη μέλη καθορίζουν τις λεπτομερείς διατάξεις σύμφωνα με τις οποίες γίνεται η αναφορά αυτή.

Άρθρο 5

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

Άρθρο 6

Η παρούσα οδηγία απευθύνεται στα κράτη μέλη.

Βρυξέλλες, 22 Δεκεμβρίου 2003.

Για το Ευρωπαϊκό Κοινοβούλιο

Ο Πρόεδρος

P. Cox

Για το Συμβούλιο

Ο Πρόεδρος

A. Matteoli

(1) ΕΕ C 208 της 3.9.2003, σ. 30.

(2) Γνώμη του Ευρωπαϊκού Κοινοβουλίου της 3ης Ιουλίου 2003 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 1ης Δεκεμβρίου 2003.

(3) ΕΕ L 40 της 11.2.1989, σ. 27· οδηγία όπως τροποποιήθηκε από την οδηγία 94/34/ΕΚ του Ευρωπαϊκού Κοινοβουλίου και του Συμβουλίου (ΕΕ L 237 της 10.9.1994, σ. 1).

(4) ΕΕ L 61 της 18.3.1995, σ. 1· οδηγία όπως τροποποιήθηκε τελευταία από την οδηγία 2003/52/ΕΚ (ΕΕ L 178 της 17.7.2003, σ. 23).

(5) ΕΕ L 184 της 15.7.1988, σ. 61· οδηγία όιπως τροποποιήθηκε από την οδηγία 91/71/ΕΟΚ της Επιτροπής (ΕΕ L 42 της 15.2.1991. σ. 25).

(6) ΕΕ L 31 της 1.2.2002, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1642/2003 (ΕΕ L 245 της 29.9.2003, σ. 4).

(7) ΕΕ L 109 της 6.5.2000, σ. 29· οδηγία όπως τροποποιήθηκε τελευταία από την οδηγία 2003/89/ΕΚ (ΕΕ L 308 της 25.11.2003, σ. 15).

(8) ΕΕ L 237 της 28.8.1997, σ. 18· απόφαση όπως τροποποιήθηκε από την απόφαση 2000/443/ΕΚ (ΕΕ L 179 της 18.7.2000. σ. 13).

(9) ΕΕ L 230 της 19.8.1991, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003. σ. 1).

(10) ΕΕ 148 της 11.7.1967, σ. 1.

ΠΑΡΑΡΤΗΜΑ

Τα παραρτήματα της οδηγίας 95/2/ΕΚ τροποποιούνται ως εξής:

1. Στο παράρτημα Ι:

α) η σημείωση 2 αντικαθίσταται από το ακόλουθο κείμενο:

"2. Οι ουσίες που απαριθμούνται με τους αριθμούς Ε 407, Ε 407α και Ε 440 μπορούν να τυποποιούνται με σάκχαρα, υπό τον όρο ότι αυτό αναφέρεται μαζί με τον αριθμό και την ονομασία τους."

β) στον κατάλογο των προσθέτων:

- η καταχώριση για την ουσία Ε 170 αντικαθίσταται από την καταχώριση "Ε 170 ανθρακικό ασβέστιο",

- στην καταχώριση για την ουσία Ε 466, προστίθεται η ονομασία "Κόμμι κυτταρίνης",

- στην καταχώριση για την ουσία Ε 469, προστίθεται η ονομασία "Ενζυματικά υδρολυμένο κόμμι κυτταρίνης".

2. Στο παράρτημα ΙΙ:

α) η ονομασία "Ε 170 Ανθρακικά άλατα ασβεστίου" αντικαθίσταται παντού από την ονομασία "Ε 170 Ανθρακικό ασβέστιο"·

β) στον κατάλογο των προσθέτων και των ανώτατων επιπέδων που αφορούν το "Κακάο και τα προϊόντα σοκολάτας, κατά την έννοια της οδηγίας 2000/36/ΕΚ", προστίθεται το ακόλουθο κείμενο:

">ΘΕΣΗ ΠΙΝΑΚΑ>"

γ) στον κατάλογο των προσθέτων και των ανωτάτων επιπέδων που αφορούν τα "Κατεψυγμένα και βαθιάς κατάψυξης μη επεξεργασμένα οπωροκηπευτικά· προσυσκευασμένα, διατηρημένα σε απλή ψύξη, μη επεξεργασμένα οπωροκηπευτικά, έτοιμα για κατανάλωση και προσυσκευασμένες, μη επεξεργασμένες και αποφλοιωμένες πατάτες", παρεμβάλλεται το ακόλουθο κείμενο:

">ΘΕΣΗ ΠΙΝΑΚΑ>"

δ) στον κατάλογο των προσθέτων και των ανωτάτων επιπέδων που αφορούν την "Κομπόστα φρούτων", προστίθεται το ακόλουθο κείμενο:

">ΘΕΣΗ ΠΙΝΑΚΑ>"

ε) στον κατάλογο των προσθέτων και των ανωτάτων επιπέδων που αφορούν το "Τυρί Mozzarella και τυρί από βουτυρόγαλα", παρεμβάλλεται το ακόλουθο κείμενο:

">ΘΕΣΗ ΠΙΝΑΚΑ>"

στ) στο τέλος του παραρτήματος, προστίθενται οι ακόλουθες σειρές:

">ΘΕΣΗ ΠΙΝΑΚΑ>"

3. Στο παράρτημα III:

A. Το τμήμα Α τροποποιείται ως εξής:

α) η ένδειξη "Μερικώς ψημένα, προσυσκευασμένα αρτοσκευάσματα για λιανική πώληση" αντικαθίσταται από την ένδειξη "Μερικώς ψημένα, προσυσκευασμένα αρτοσκευάσματα που προορίζονται για λιανική πώληση και άρτος μειωμένων θερμίδων που προορίζεται για λιανική πώληση"·

β) στο τέλος αυτού του τμήματος, προστίθενται οι ακόλουθες σειρές:

">ΘΕΣΗ ΠΙΝΑΚΑ>"

B. Το τμήμα Γ τροποποιείται ως εξής:

α) διαγράφονται οι ακόλουθες σειρές:

">ΘΕΣΗ ΠΙΝΑΚΑ>"

β) το ακόλουθο τρόφιμο προστίθεται για την ουσία Ε 1105:

">ΘΕΣΗ ΠΙΝΑΚΑ>"

Γ. Το μέρος Δ τροποποιείται ως εξής:

α) τα ακόλουθα τρόφιμα και ανώτατα επίπεδα προστίθενται στο τέλος του παρόντος τμήματος:

">ΘΕΣΗ ΠΙΝΑΚΑ>"

β) στον κατάλογο των τροφίμων σχετικά με τις ουσίες E 315 και E 316, η ένδειξη "Ημιδιατηρημένα και διατηρημένα προϊόντα κρέατος" αντικαθίσταται από την ένδειξη "Προϊόντα κρέατος που έχουν υποστεί επεξεργασία διατήρησης με καπνό ή αλάτι και διατηρημένα προϊόντα κρέατος".

4. Στο παράρτημα IV:

α) προστίθενται το ακόλουθο τρόφιμο και ανώτατο επίπεδο σχετικά με τις ουσίες Ε 338 έως Ε 452:

">ΘΕΣΗ ΠΙΝΑΚΑ>"

β) διαγράφονται το ακόλουθο τρόφιμο και ανώτατο επίπεδο σχετικά με τις ουσίες Ε 338 έως Ε 452:

">ΘΕΣΗ ΠΙΝΑΚΑ>"

γ) προστίθενται το ακόλουθο τρόφιμο και ανώτατο επίπεδο σχετικά με την ουσία Ε 416:

">ΘΕΣΗ ΠΙΝΑΚΑ>"

δ) προστίθενται τα ακόλουθα τρόφιμα και ανώτατα επίπεδα σχετικά με τις ουσίες Ε 432 έως Ε 436:

">ΘΕΣΗ ΠΙΝΑΚΑ>"

ε) προστίθενται το ακόλουθο τρόφιμο και ανώτατο επίπεδο σχετικά με την ουσία Ε 444:

">ΘΕΣΗ ΠΙΝΑΚΑ>"

στ) μετά τον κατάλογο των τροφίμων και των ανωτάτων επίπεδων για τις ουσίες Ε 535 έως Ε 538 παρεμβάλλεται η ακόλουθη καταχώριση σχετικά με την ουσία Ε 551:

">ΘΕΣΗ ΠΙΝΑΚΑ>"

ζ) προστίθενται το ακόλουθο τρόφιμο και ανώτατο επίπεδο στην ουσία Ε 900:

">ΘΕΣΗ ΠΙΝΑΚΑ>"

η) στον κατάλογο των τροφίμων και ανωτάτων επιπέδων για τις ουσίες Ε 901 έως Ε 904, η καταχώριση "Ε 903 Καρναουβικός κηρός" διαγράφεται και προστίθεται η ακόλουθη καταχώριση για την ουσία Ε 903 μετά την καταχώριση "Ε 904 Shellac":

">ΘΕΣΗ ΠΙΝΑΚΑ>"

θ) προστίθενται τα ακόλουθα τρόφιμα και ανώτατα επίπεδα σχετικά με την ουσία Ε 459:

">ΘΕΣΗ ΠΙΝΑΚΑ>"

ι) στο τέλος του παραρτήματος, προστίθενται οι ακόλουθες σειρές:

">ΘΕΣΗ ΠΙΝΑΚΑ>"

5. Στο παράρτημα V:

α) στο τέλος του παραρτήματος προστίθεται η ακόλουθη σειρά:

">ΘΕΣΗ ΠΙΝΑΚΑ>"

β) για την ουσία Ε 468, προστίθεται η ονομασία "Κόμμι κυτταρίνης με σταυροειδείς δεσμούς".

6. Στο παράρτημα VI:

α) στο εισαγωγικό σημείωμα, παρεμβάλλεται το ακόλουθο εδάφιο μετά το πρώτο εδάφιο:

"Τα παρασκευάσματα και οι τροφές απογαλακτισμού για βρέφη και νήπια επιτρέπεται να περιέχουν Ε 1450 (οκτενυλο-ηλεκτρικό αμυλονάτριο), προερχόμενο από την προσθήκη παρασκευασμάτων βιταμινών ή παρασκευασμάτων πολυακόρεστων λιπαρών οξέων. Η ποσότητα του πρόσθετου E 1450 στο προϊόν που είναι έτοιμο προς κατανάλωση δεν πρέπει να υπερβαίνει τα 100 mg/kg από τα παρασκευάσματα βιταμινών και τα 1000 mg/kg για τα παρασκευάσματα πολυακόρεστων λιπαρών οξέων."

β) στο μέρος 4:

- η επικεφαλίδα αντικαθίσταται από το ακόλουθο κείμενο:

"ΕΠΙΤΡΕΠΟΜΕΝΑ ΠΡΟΣΘΕΤΑ ΤΡΟΦΙΜΩΝ ΣΤΑ ΔΙΑΙΤΗΤΙΚΑ ΤΡΟΦΙΜΑ ΓΙΑ ΒΡΕΦΗ ΚΑΙ ΝΗΠΙΑ ΠΟΥ ΠΡΟΟΡΙΖΟΝΤΑΙ ΓΙΑ ΕΙΔΙΚΟΥΣ ΙΑΤΡΙΚΟΥΣ ΣΚΟΠΟΥΣ, ΟΠΩΣ ΑΥΤΑ ΟΡΙΖΟΝΤΑΙ ΣΤΗΝ ΟΔΗΓΙΑ 1999/21/ΕΚ(1)"

- στον πίνακα προστίθεται το ακόλουθο κείμενο:

">ΘΕΣΗ ΠΙΝΑΚΑ>"

(1) Οδηγία 1999/21/ΕΚ της Επιτροπής, της 25ης Μαρτίου 1999, σχετικά με τα διαιτητικά τρόφιμα που προορίζονται για ειδικούς ιατρικούς σκοπούς (ΕΕ L 91 της 7.4.1999, σ. 29).